turjo4nis/wikipedia-bn-dump-20250701 huggingface dataset:
রাল্ফ হজসন

রাল্ফ হজসন, অর্ডার অব দ্য রাইজিং সান (; জন্ম: ৯ সেপ্টেম্বর, ১৮৭১ - মৃত্যু: ৩ নভেম্বর, ১৯৬২) কাউন্টি ডারহামের ডার্লিংটন এলাকায় জন্মগ্রহণকারী বিখ্যাত ইংরেজ কবি ছিলেন। দ্য বুলের ন্যায় ছোট ছোট জোরালো বাছাইকৃত কবিতা তাকে জনপ্রিয়তা এনে দিয়েছে। তিনি অন্যতম জর্জীয় কবি হিসেবে পরিচিত ছিলেন। ১৯৫৪ সালে কবিতায় অসামান্য অবদানের স্বীকৃতিস্বরূপ কুইন্স গোল্ড মেডেল লাভ করেন।

শৈশবকাল 
খনি শ্রমিক পিতার সন্তান রাল্ফ হজসন কাউন্টি ডারহামের ডার্লিংটন এলাকায় জন্মগ্রহণ করেছিলেন। পরিবারের সাত ভাই ও তিন বোনের মধ্যে তিনি ষষ্ঠ সন্তান ছিলেন। বাবা কয়সা ব্যবসায়ী ছিলেন। কথিত আছে যে, তার পিতা কয়লা ব্যবসায়ী ছিলেন। বিদ্যালয় চলাকালীন বাড়ী থেকে পালিয়ে যেতেন। যুবক অবস্থায় মুষ্টিযুদ্ধ ও বিলিয়ার্ডে শিরোপাধারী ছিলেন। এক পর্যায়ে নিউইয়র্কের থিয়েটারে কাজ নেন ও পরবর্তীতে ইংল্যান্ডে প্রত্যাবর্তন করেন।

১৮৯০ সালের দিকে লন্ডনের একগুচ্ছ প্রকাশনা সংস্থায় কাজ করেছেন। সি. বি. ফ্রাইয়ের সাপ্তাহিক সাময়িকী স্পোর্টস এন্ড আউট-অফ-ডোর লাইফে চিত্র সম্পাদকের দায়িত্বপ্রাপ্ত হয়েছিলেন।

কবিতাসমগ্র 
দ্য স্টর্ম থ্রাশ তার প্রকাশিত প্রথম কবিতা ছিল। ১৯০৪ সালে স্যাটারডে রিভিউতে এটি বিষয়বস্তুতে পরিণত হয়। ১৯০৭ সালে প্রথমবারের মতো কবিতা সঙ্কলন দ্য লাস্ট ব্ল্যাকবার্ড এন্ড আদার লাইন্স প্রকাশ করেন। দ্বিতীয় খণ্ড পয়েমস’ ১৯১৭ সালে প্রকাশ করে প্রভূতঃ খ্যাতি লাভ করেন। ঐ খণ্ডে টাইম, ইউ ওল্ড জিপসি ম্যান, দ্য বুল, দ্য সং অব অনার ও ইভের ন্যায় কবিতা ছিল।

তার রচিত কবিতা ‘দ্য বেলস অব হ্যাভেন’ ক্লাসিক এফএমস কর্তৃক প্রণীত একশত জনপ্রিয় কবিতায় ৮৫তম স্থান দখল করে। কবিতাটিকে ঘিরে তার জীবনীতে উল্লেখ করা হয় যে, পশম ব্যবসা ও প্রকৃতি ধ্বংসে মানুষের ভূমিকার বিষয়ে বাস্তুতন্ত্রের প্রভাবের বিষয়ে সচেতন শুরুরদিকের লেখকদের মধ্যে অন্যতম তিনি।

জাপান গমন 
১৯৩২ সালে জাপানের সেন্দাইয়ে তোহোকু বিশ্ববিদ্যালয়ে ইংরেজি শিক্ষা প্রদানের জন্যে আমন্ত্রণ বার্তা গ্রহণ করেন। জাপানে অবস্থানকালে রাল্ফ হজসন প্রায়শই বেনামে জাপানী ধ্রুপদী কবিতার সেরা সঙ্কলন মানিয়ুশু ইংরেজিতে অনুবাদ করেন। প্রকাশিত উচ্চমার্গীয় অনুবাদকর্মগুলো প্রায় নিশ্চিতরূপেই তার ফাইনাল রিভিশনে মুদ্রিত আকারে চলে এসেছে। এগুলোকে আর্থার ওয়ালি অমূল্য সম্পদরূপে বিবেচনা করেছেন ও নিশ্চিতরূপেই রাল্ফ হজসনকে কবি হিসেবে স্বীকৃতি দানে বৃহৎ ভূমিকা পালন করেছে। ১৯৩৮ সালে রাল্ফ হজসন জাপান ত্যাগ করেন।

ব্যক্তিগত জীবন 
ব্যক্তিগত জীবনে বিবাহিত ছিলেন রাল্ফ হজসন। প্রথম স্ত্রী জেনেট (বিবাহপূর্ব - চ্যাটেরিস) ১৯২০ সালে মৃত্যুবরণ করেন। এরপর মুরিয়েল ফ্রেজার নাম্নী এক রমণীর পাণিগ্রহণ করলেও ১৯৩২ সালে বিবাহ-বিচ্ছেদে রূপ নেয়। ১৯৩৩ সালে জাপানে অবস্থানকারী মার্কিন মিশনারি ও শিক্ষক লিডিয়া অরেলিয়া বলিজারের সাথে পরিণয়সূত্রে আবদ্ধ হন।

জাপান থেকে চলে আসার পর যুক্তরাজ্যে সিগফ্রেড সাসুনসহ বন্ধুদের সাথে স্বাক্ষাৎ করেন। প্রসঙ্গত, ১৯১৯ সালে সাসুনের সাথে স্বাক্ষাৎ করেছিলেন তিনি। এরপর অরেলিয়াকে নিয়ে ওহাইওর মিনার্ভায় স্থায়ীভাবে বসবাস করতে থাকেন। ফ্লাইং স্ক্রল নামীয় প্রকাশনা সংস্থার সাথে জড়িত ছিলেন ও কয়েকটি শিক্ষাপ্রতিষ্ঠানের সাথে যুক্ত থাকেন।

৩ নভেম্বর, ১৯৬২ তারিখে ৯১ বছর বয়সে ওহাইওর মিনার্ভায় রাল্ফ হজসনের দেহাবসান ঘটে।

তথ্যসূত্র

বহিঃসংযোগ 

 
 
 Ralph Hodgson and Aurelia Bolliger Hodgson Papers in the Bryn Mawr College Library
John Harding, Dreaming of Babylon: The Life and Times of Ralph Hodgson (London: Greenwich Exchange, 2008)

১৮৭১-এ জন্ম
১৯৬২-এ মৃত্যু
ইংরেজ কবি
তোহোকু বিশ্ববিদ্যালয়ের শিক্ষক
ইংরেজ পুরুষ কবি
নাখালপাড়া

নাখালপাড়া বাংলাদেশের রাজধানী ঢাকার একটি তেজগাঁওয়ে অবস্থিত একটি স্থান।

মসজিদসমূহ 
 নাখালপাড়া বায়তুল আতিক জামে মসজিদ
 মসজিদ বায়তুল হাদী, নাখালপাড়া
 নাখালপাড়া বায়তুল মামুর জামে মসজিদ 
 নাখালপাড়া বড় জামে মসজিদ
 নাখালপাড়া হযরত (রহ.) মসজিদ ও মাদ্রাসা কমপ্লেক্স
 নাখালপাড়া ছাপড়া মসজিদ 
 নাখাল পাড়া কুয়েতি  জামে মসজিদ 
 এলেম বাড়ি জামে মসজিদ 
 বেলাল (রহ.) জামে মসজিদ

ভৌগোলিক অবস্থান 
নাখালপাড়া তেজগাঁও থানার অধীনে অবস্থিত। এর দক্ষিণে কাওরান বাজার, ফার্মগেট ও তেজকুনিপাড়া, উত্তরে শাহীনবাগ, আরজতপাড়া, পূর্বে মহাখালী আন্তঃনগর বাস স্ট্যান্ড, নাবিস্কো বিস্কুট ফ্যাক্টরি ও চ্যানেল আই কার্যালয় এবং পশ্চিমে তেজগাঁও বিমানবন্দর এবং প্রধানমন্ত্রীর কার্যালয় অবস্থিত।

নাখালপাড়াকে রেললাইনের মাধ্যমে পূর্ব ও পশ্চিম নাখালপাড়ায় ভাগ করা যায়।

গুরুত্বপূর্ণ স্থানসমূহ 
 প্রধানমন্ত্রীর কার্যালয়
 এমপি হোস্টেল
 এসএসএফ ফ্ল্যাট
 লুকাসের মোড়
 ব্যাংকর্স রো
 এলেনবাড়ী রো
 শিয়া মাজার এলাকা
 হযরত বেলাল মসজিদ ও মাদ্রাসা কমপ্লেক্স
 নাখালপাড়া উপ ডাকঘর
 রোজ বাড কিন্ডারগার্টেন
 হাজী মরণ আলী ইসলামিয়া কামিল মাদ্রাসা
 নাখালপাড়া রেলগেট
 নাখালপাড়া বড় মসজিদ
 নাখালপাড়া কমিউনিটি সেন্টার
 নাখালপাড়া বায়তুল আতিক জামে মসজিদ
 আহমদীয়া মুসলিম জামা’ত নাখালপাড়া
 নাখালপাড়া বাজার
 নাখালপাড়া সরকারি প্রাথমিক বিদ্যালয়
 নাখালপাড়া হোসেন আলী উচ্চ বিদ্যালয়
 নিউ ইংলিশ স্কুল
 বাদাম গাছতলা
 পশ্চিম নাখালপাড়া কদম গাছ তলা (বানরের বাসস্থান)

প্রশাসন 
নাখালপাড়া ঢাকা সিটি কর্পোরেশনের জোন-৩ এর অধীনে ডিএনসিসি ওয়ার্ড নং-২৫ এ অবস্থিত।

উল্লেখযোগ্য ব্যক্তিবর্গ 

 জিয়াউল হক পলাশ - অভিনেতা
 মোস্তফা সরয়ার ফারুকী - বাংলাদেশী চলচ্চিত্র পরিচালক, চিত্রনাট্যকার ও চলচ্চিত্র প্রযোজক

চিত্রশালা

তথ্যসূত্র 

ঢাকার পাড়া
বাংলাদেশ জাতীয় হ্যান্ডবল দল

বাংলাদেশ জাতীয় হ্যান্ডবল দল হলো আন্তর্জাতিক হ্যান্ডবলে বাংলাদেশের প্রতিনিধিত্বকারী হ্যান্ডবল দল।এটি বাংলাদেশ হ্যান্ডবল ফেডারেশনের নিয়ন্ত্রণাধীন।

এশিয়ান চ্যাম্পিয়নশিপে ফলাফল
 ২০১৮ – ১৩ তম

তথ্যসূত্র

বহিঃসংযোগ
অফিসিয়াল ওয়েবসাইট
আইএইচএফ প্রোফাইল

বাংলাদেশের জাতীয় ক্রীড়া দল
সাইফুল আলম (সাংবাদিক)

সাইফুল আলম (জন্ম ১ নভেম্বর ১৯৫৬) একজন বাংলাদেশি সাংবাদিক। তিনি দৈনিক যুগান্তর পত্রিকার সম্পাদক হিসেবে দায়িত্ব পালন করছেন। এছাড়াও তিনি বাংলাদেশের সাংবাদিকদের সংগঠন জাতীয় প্রেস ক্লাবের নির্বাচিত সভাপতি হিসেবে ২০১৯-২০২০ মেয়াদে দায়িত্ব পালন করেছেন।

প্রারম্ভিক জীবন
সাইফুল আলম ১৯৫৬ সালের ১ নভেম্বর ঢাকায় জন্মগ্রহণ করেন। তার পৈতৃক নিবাস চাঁদপুরের কচুয়ায়। তার পিতার নাম আলী আরশাদ মিয়া এবং মাতার নাম শামসুন নাহার।  আলী আরশাদ মিয়া একজন সরকারি কর্মকর্তা ছিলেন।

সাইফুল আলম মতিঝিল সরকারি বালক উচ্চ বিদ্যালয় থেকে মাধ্যমিক ও ১৯৭৪ সালে ঢাকা কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ভাষা ও সাহিত্যে স্নাতক ও ১৯৭৮ সালে স্নাতকোত্তর ডিগ্রি অর্জন করেন। ১৯৭২ সাল থেকে ১৯৭৫ সাল পর্যন্ত তিনি বাংলাদেশ ছাত্র ইউনিয়নের রাজনীতিতে জড়িত ছিলেন। বিশ্ববিদ্যালয়ে অধ্যয়নরত অবস্তায় তিনি ঢাকা বিশ্ববিদ্যালয় সংস্কৃতি সংসদের সহ-সভাপতি হিসেবেও দায়িত্ব পালন করেন।

কর্মজীবন 
সাইফুল আলম ১৯৭৯ সালে তিনি সাপ্তাহিক কিশোর বাংলা দিয়ে সাংবাদিকতা শুরু করেন। ১৯৮৩ সালে তিনি দৈনিক জনতায় জ্যেষ্ঠ প্রতিবেদক হিসেবে যোগ দেন। ১৯৮৬ থেকে ১৯৯৯ সাল পর্যন্ত তিনি দৈনিক ইনকিলাবের জ্যেষ্ঠ প্রতিবেদক হিসেবে দায়িত্ব পালন করেন। ২০০০ সালে গোলাম সারওয়ারের নেতৃত্বে শুরু হওয়া নতুন দৈনিক যুগান্তর পত্রিকায় জ্যেষ্ঠ প্রতিবেদক হিসেবে যোগ দেন। পরবর্তীতে তিনি এ পত্রিকাটির উপসম্পাদক, নির্বাহী সম্পাদক ও ২০১৩ সালের ১৯ নভেম্বর থেকে ২০২০ সালে ২১ ফব্রুয়ারি পর্যন্ত ভারপ্রাপ্ত সম্পাদক হিসেবে দায়িত্ব পালন করেন। ২০২০ সালের ২২ ফেব্রুয়ারি তিনি যুগান্তরের সম্পাদক পদে অধিষ্ঠিত হন।

সাইফুল আলম ১৯৯৭ থেকে ১৯৯৯ সাল পর্যন্ত বাংলাদেশ প্রেস ইন্সটিটিউটের (পিআইবি) পরিচালনা কমিটির সদস্য এবং ২০১৬ থেকে ২০১৮ সাল পর্যন্ত বাংলাদেশ সংবাদ সংস্থার পরিচালনা বোর্ডের পরিচালক হিসেবে দায়িত্ব পালন করেন। এছাড়ও তিনি বাংলাদেশ সম্পাদক পরিষদের একজন সদস্য। তিনি ১৯৯৫ থেকে ১৯৯৮ পর্যন্ত দুই মেয়াদে জাতীয় প্রেস ক্লাবের যুগ্ম সম্পাদক, ২০১৭-২০১৮ মেয়াদের কমিটির জ্যেষ্ঠ সহ-সভাপতি হিসেবে দায়িত্ব পালনের পর ১৮ ডিসেম্বর ২০১৮ তারিখে প্রতিষ্ঠানটির সভাপতি হিসেবে নির্বাচিত হন। তিনি ঢাকা রিপোটার্স ইউনিটির একজন প্রতিষ্ঠাতা সদস্য।

রচনা ও প্রকাশনা 
সাইফুল আলমের গ্রন্থসমূহ হল, ছেঁড়াপাতা (শিশু-কিশোর গল্পগ্রন্থ - ১৯৮২), নিম ফুলের ঘ্রাণ (১৯৯৬), ছড়া-কবিতার গ্রন্থ হাত বাড়ালেই আকাশ, কিছু ভাবনা কিছু কথা (প্রবন্ধ সংলন ২০১৩), মাইনাস নয়, প্লাসের প্রজ্ঞাই গণতন্ত্র এবং গণতন্ত্রের যাত্রা ও অন্যান্য (২০১৯)

পুরস্কার ও সম্মাননা 
 বাংলাদেশ মিউজিক জার্নালিস্ট এসোসিয়েশনের আবদুর রহমান চিশতি স্মৃতি পুরস্কার (২০০৭) 
 পদক্ষেপ পুরস্কার (২০১০) 
 জাতীয় সমন্বিত উন্নয়ন ফাউন্ডেশনের সম্মাননা স্মারক (২০১৪) 
 আলতাফ আলী হাসু স্মৃতি পদক (২০১৯)

ব্যক্তিগত জীবন
সাইফুল আলম ব্যক্তিগত জীবনে ব্যাংকার ফেরদৌসী বেগমের সাথে বিবাহ বন্ধনে আবদ্ধ হন। এই দম্পতির দুই মেয়ে রয়েছে।

তথ্যসূত্র

১৯৫৬-এ জন্ম
জীবিত ব্যক্তি
ঢাকা জেলার ব্যক্তি
বাংলাদেশী সংবাদপত্র সম্পাদক
কানহা

কানহা ২০১৭ সালের হিন্দি চলচ্চিত্র শুভ মঙ্গল সাবধান এর একটি গান । গানটির জন্য শাশা তিরুপতি ) এর ৬৩ তম ফিল্মফেয়ার অ্যাওয়ার্ডে সেরা প্লেব্যাক সিংগার হিসেবে মনোনীত হয়েছিল। তিনি মেঘনা মিশ্রের কাছে পরাজিত হন, তবে গানটির জন্য স্ক্রিন অ্যাওয়ার্ডে সেরা প্লেব্যাক গায়িকার পুরস্কার জিতেছিলেন। একটি অনলাইন পোর্টাল কর্তৃক ২০১৭ সালের সেরা হিন্দি গানগুলির মধ্যে গানটি হিসেবে মনোনীত হয়েছিল।
গানটি লিখেছেন ও সুর করেছেন তানিশক-বায়ু।

পুরস্কার

তথ্যসূত্র 

হিন্দি চলচ্চিত্রের গান
ভারতীয় গান
২০১৭-এর গান
অপর্যালোচিত অনুবাদসহ পাতা
আজ হিমুর বিয়ে

আজ হিমুর বিয়ে নন্দিত কথাসাহিত্যিক  হুমায়ূন আহমেদের সৃষ্ট চরিত্রগুলোর মধ্যে হিমু অন্যতম উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে আজ হিমুর বিয়ে ১৬তম।

আজ হিমুর বিয়ে বইটি ২০০৭ সালের বইমেলায় প্রথম প্রকাশিত হয়। ২০০৭ সালে অন্যপ্রকাশ থেকে বইটি বের হয়।

চরিত্রসমূহ 
 হিমু
 মাজেদা – হিমুর খালা
 রেনু – মাজেদার স্বামীর বন্ধুর মেয়ে
 তুর্য – রেনুর প্রেমিক

আরও দেখুন 
 হুমায়ূন আহমেদ
 হুমায়ূন আহমেদের সৃষ্টিকর্ম

বহিঃসংযোগ 
 গুডরিডসে আজ হিমুর বিয়ে

তথ্যসূত্র 

২০০৭-এর বই
২১শ শতাব্দীর উপন্যাস
বাংলা ভাষার উপন্যাস
২০০৭-এর বাংলাদেশী উপন্যাস
বাংলা ভাষার বাংলাদেশী উপন্যাস
অন্যপ্রকাশের বই
হিমু সংক্রান্ত উপন্যাস
কামাল রশিদ খান

কামাল রশিদ খান একজন ভারতীয় চলচ্চিত্র অভিনেতা, প্রযোজক এবং লেখক। ২০০৯ সালে তিনি আপাতবাস্তব টেলিভিশন অনুষ্ঠান বিগ বস-এ অংশগ্রহণ করেন।

কর্মজীবন

চলচ্চিত্র 
২০০৮ সালে বিতর্কিত চলচ্চিত্র দেশদ্রোহীর মাধ্যমে প্রযোজক এবং অভিনেতা হিসাবে বলিউডে তার ক্যারিয়ার শুরু করেন।  তিনি এক ভিলেন (২০১৪) চলচ্চিত্রে একটি ছোট ভূমিকায় অভিনয় করেছিলেন।

টেলিভিশন 
কামাল রশিদ খান খান সিজন 3 এর ভারতীয় রিয়েলিটি টিভি প্রোগ্রাম বিগ বস এ অংশগ্রহণ করার মাধ্যমে তার টেলিভিশন ক্যারিয়ারের অভিষেক ঘটে। উল্লেখ্য, বিগ বস হল বিগ ব্রাদার এর ভারতীয় সংস্করণ।

তিনি তিন সপ্তাহ ধরে প্রতিযোগিতায় টিকে ছিলেন। অন্য প্রতিযোগীদের সাথে সহিংস আচরণের জন্য তাকে প্রতিযোগিতাটি থেকে বের করে দেওয়া হয়।

সমালোচনা 
বিদ্বেষ ছড়ানোর দায়ে মহারাষ্ট্র রাজ্য সরকার কর্তৃক মহারাষ্ট্রে কামাল রশিদ খানের চলচ্চিত্র দেশদ্রোহী নিষিদ্ধ করা হয়।

ইউটিউবে পোস্ট করা পরবর্তী পোস্টের রানঝানা (২০১৩) এর পর্যালোচনায় দক্ষিণ ভারতীয় অভিনেতা ধানুশকে নিয়ে বর্ণবিদ্বেষী মন্তব্য করার জন্য তিনি ব্যাপকভাবে সমালোচিত হন। এজন্য তার বিরুদ্ধে দিল্লির সীমা পুরি পুলিশ স্টেশনে মামলা রুজু করা হয়। এই ঘটনার জন্য ফেডারেশন অব ওয়েস্টার্ন ইন্ডিয়া সিনে এম্পলয়িজ কামাল রশিদ খানকে আজীবন নিষিদ্ধ করার দাবি জানায়।

ভারতীয় সাধারণ নির্বাচন ২০১৪ এর সময় তিনি টুইট করেছেন যে, নরেন্দ্র মোদি ভারতের প্রধানমন্ত্রী হলে তিনি ভারত ছেড়ে যাবেন। ২০১৪ সালের ১৮ মেতে তিনি সেই টুইটটির স্ক্রিনশট নিয়ে তার নামের জায়গায় শাহরুখ খানের নাম এডিট করে যোগ করে সেটি ছবিটি টুইট করেন। কিছু মিডিয়া যাচাই বাছাই না করে খবরটিকে সত্য হিসেবে নিয়ে প্রচার করে এবং শাহরুখ খান বিতর্কের সম্মুখীন হন। এই কাজটির জন্য কামাল রশিদ খান ব্যাপকভাবে নিন্দিত হন।

২০১৪ সালের মে মাসের ১৪ তারিখে রজনীকান্তের চলচ্চিত্র কোচাদায়িয়ান মুক্তির দিনে টুইটারে চলচ্চিত্রটিকে বাজে চলচ্চিত্র বলে অভিহিত করেন।এজন্য, রজনীকান্তের ভক্তদের নিকট হতে এই টুইটটির উত্তপ্ত উত্তরের মুখোমুখি হতে হয়েছিল তাকে।

কামাল রশিদ খান বলিউড তারকাদের নিয়ে নিয়মিতভাবে বিতর্কিত টুইট করে থাকেন এবং এজন্য তিনি সমালোচিত হয়ে থাকেন।

চলচ্চিত্র তালিকা

চলচ্চিত্র প্রযোজনা

আপাতবাস্তব টেলিভিশন অনুষ্ঠান

তথ্যসূত্র 

বিগ বসের (হিন্দি টিভি ধারাবাহিক) প্রতিযোগী
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
ভারতীয় গীতিকার
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
জীবিত ব্যক্তি
১৯৭৫-এ জন্ম
চলচ্চিত্র সমালোচক
হিন্দি চলচ্চিত্র প্রযোজক
ভারতীয় পুরুষ চিত্রনাট্যকার
দেওবন্দের ব্যক্তি
দুবাইয়ের ব্যক্তি
২০১৪-এ ভারতের সাধারণ নির্বাচনের প্রার্থী
সমাজবাদী পার্টির রাজনীতিবিদ
হিন্দি চিত্রনাট্যকার
ভারতীয় ইউটিউবার
উত্তরপ্রদেশের চলচ্চিত্র প্রযোজক
পূর্ব নাখালপাড়া

পূর্ব নাখালপাড়া বাংলাদেশের রাজধানী ঢাকার একটি আবাসিক এলাকা। এটি তেজগাঁও থানায় অবস্থিত। এটি নাখালপাড়ার পূর্ব অংশ।

চিত্রশালা

তথ্যসূত্র 

ঢাকার পাড়া
পশ্চিম নাখালপাড়া

পশ্চিম নাখালপাড়া বাংলাদেশের রাজধানী ঢাকার একটি আবাসিক এলাকা। এটি তেজগাঁও থানায় অবস্থিত। এটি নাখালপাড়ার পশ্চিম অংশ।প্রাকৃতিক সৌন্দর্যের ঘেরা নাখালপাড়া। তাছাড়া বিভিন্ন প্রজাতির পাখি এবং  বানর  পশ্চিম নাখালপাড়ায় বিদ্যমান।

উল্লেখযোগ্য স্থান 
 প্রধানমন্ত্রীর কার্য্যলয়
 সোনালী ব্যাংক, প্রধানমন্ত্রী কার্য্যলয় শাখা
 শিয়া মসজিদ ও কবরস্হান কমপ্লেক্স
 এমপি হোস্টেল
 নাখালপাড়া বায়তুল মামুর মসজিদ
 বাদাম গাছতলা  (ড্রাম ফ্যাক্টরি) 

 নাখালপাড়া বায়তুল আতিক জামে মসজিদ
 লুকাসের মোড়
 ব্যাঙ্কার্স রো
 এলেনবেরী রো
 নাখালপাড়া বড় জামে মসজিদ
 নাখালপাড়া হযরত বেলাল মসজিদ ও মাদ্রাসা কমপ্লেক্স
 নাখালপাড়া উপ ডাকঘর
 নাখালপাড়া সরকারী প্রাথমিক বিদ্যালয় 
 নাখালপাড়া রেলগেট

তথ্যসূত্র 

ঢাকার পাড়া
নর্দার্ন ডিস্ট্রিক্টস ক্রিকেট দল

নর্দার্ন ডিস্ট্রিক্টস ক্রিকেট দল নিউজিল্যান্ড ক্রিকেট কর্তৃক পরিচালিত প্রথম-শ্রেণীর ক্রিকেট দলের অন্যতম।

নিউজিল্যান্ডের নর্থ আইল্যান্ডের উত্তরাংশের মাঝামাঝি অঞ্চলের প্রতিনিধিত্বকারী প্রথম-শ্রেণীর ক্রিকেট দল। এছাড়াও দলটি নর্দার্ন ডিস্ট্রিক্টস নামে পরিচিত। নিউজিল্যান্ডের ছয়টি ঘরোয়া প্রথম-শ্রেণীর ক্রিকেট দলের অন্যতম এ দল।

প্রথম-শ্রেণীর ক্রিকেট প্রতিযোগিতা প্লাঙ্কেট শীল্ড, ঘরোয়া একদিনের প্রতিযোগিতা ফোর্ড ট্রফিতে দলটি অংশ নিচ্ছে। এছাড়াও, নাইটস নামে টি২০ প্রতিযোগিতা বার্জার কিং সুপার স্ম্যাশে প্রতিদ্বন্দ্বিতায় অবতীর্ণ হচ্ছে।

ইতিহাস 
নর্দার্ন ডিস্ট্রিক্টস প্রথম-শ্রেণীর মর্যাদাপ্রাপ্ত বর্তমান ছয়টি দলের মধ্যে সর্বশেষ অন্তর্ভুক্ত হয়। ১৯৫৬-৫৭ মৌসুমে প্লাঙ্কেট শীল্ড প্রতিযোগিতায় যোগ দেয়। নর্থল্যান্ড ক্রিকেট অ্যাসোসিয়েশন, কাউন্টিজ মানুকাউ ক্রিকেট অ্যাসোসিয়েশন, ওয়াইকাতো ভ্যালি ক্রিকেট, হ্যামিল্টন ক্রিকেট অ্যাসোসিয়েশন, প্লেন্টি বে ক্রিকেট ও পোভার্টি বে ক্রিকেট অ্যাসোসিয়েশন - এ ছয়টি ক্রিকেট অ্যাসোসিয়েশন কর্তৃক নর্দার্ন ডিস্ট্রিক্টস দলটি পরিচালিত হয়ে আসছে।

সম্মাননা 
 প্লাঙ্কেট শীল্ড (৮)
১৯৬২-৬৩, ১৯৭৯-৮০, ১৯৯১-৯২, ১৯৯২-৯৩, ১৯৯৯-০০, ২০০৬-০৭, ২০০৯-১০, ২০১১-১২

 ফোর্ড ট্রফি (৭)
১৯৭৯-৮০, ১৯৯৪-৯৫, ১৯৯৭-৯৮, ২০০২-০৩, ২০০৪-০৫, ২০০৮-০৯, ২০০৯-১০

 বার্জার কিং সুপার স্ম্যাশ (২)
২০১৩-১৪, ২০১৭-১৮

মাঠ 
সেডন পার্ক, হ্যামিল্টন (মূলতঃ নিজেদের খেলা আয়োজনের মাঠ)
বে ওভাল, ব্ল্যাক পার্ক মাউন্ট মঙ্গানুই
কোবহ্যাম ওভাল, হোয়াঙ্গারেই
হ্যারি বার্কার রিজার্ভ, গিসবোর্ন
ওয়েন ডেলানি পার্ক, তাওপো

দলীয় সদস্য 

২০১৭-১৮ মৌসুমের জন্যে চুক্তিবদ্ধ খেলোয়াড়দের তালিকা নিম্নরূপ:

 নম্বরের মাধ্যমে খেলোয়াড়দের দলীয় নম্বরকে তাদের শার্টের পিছনে দেখানো হয়েছে।
  মাধ্যমে আন্তর্জাতিক ক্যাপ পরিধানকারী খেলোয়াড়দের বুঝানো হয়েছে।

তথ্যসূত্র

আরও দেখুন 
 হক কাপ
 প্লাঙ্কেট শীল্ড
 রজার টোজ
 অকল্যান্ড ক্রিকেট দল
 নিউজিল্যান্ডীয় টেস্ট ক্রিকেটারদের তালিকা

বহিঃসংযোগ 
Northern Districts Cricket
Northern Knights Official Website
List of first-class matches played by Northern Districts
Northern Districts cricket team

আরও পড়ুন 
 উইনস্টন হুপার, এভারেস্ট থেকে ভেট্টোরি: দ্য এনডি স্টোরি, নর্দান ডিস্ট্রিক্টস ক্রিকেট, হ্যামিল্টন, ২০০৬

১৯৫৫-এ প্রতিষ্ঠিত
১৯৫৫-এ প্রতিষ্ঠিত ক্রিকেট ক্লাব
১৯৫৫-এ নিউজিল্যান্ডে প্রতিষ্ঠিত
নিউজিল্যান্ডীয় প্রথম-শ্রেণীর ক্রিকেট দল
নর্দার্ন ডিস্ট্রিক্টসের ক্রিকেটার
নর্দার্ন ডিস্ট্রিক্টসভিত্তিক ক্রিকেট
পানিপথ (চলচ্চিত্র)

পানিপথ ২০১৯ সালে মুক্তিপ্রাপ্ত একটি  ভারতীয় হিন্দি ভাষার ঐতিহাসিক চলচ্চিত্র যেটি আশুতোষ গোয়ারিকর পরিচালনা করেছেন। চলচ্চিত্রটিতে প্রধান চরিত্রে অভিনয় করেছেন অর্জুন কাপুর , সঞ্জয় দত্ত এবং কৃতি স্যানন। চলচ্চিত্রটি ২০১৯ সালের ৬ ডিসেম্বর মুক্তি পায়।

অভিনয়ে 

 অর্জুন কাপুর - সদাশিব রাও ভাও 
 সঞ্জয় দত্ত - আহমদ শাহ আবদলি 
 কৃতি স্যানন - পার্বতী বাঈ 
 পদ্মিনী কোলহাপুরী - গোপিকা বাঈ
 মহাশিশ বাহল - বালাজী বাজী রাও
 মান্ত্রা - নাজিব আদ-দাওলাহ
 মীর সরওয়ার - ইমাদ-উল-মুলক

নির্মাণ 
চলচ্চিত্রটি অস্কার মনোনীত এবং জাতীয় চলচ্চিত্র পুরস্কার বিজয়ী পরিচালক আশুতোষ গোয়ারিকর কর্তৃক পরিচালিত হচ্ছে।  জাতীয় পুরস্কার বিজয়ী শিল্প পরিচালক নীতিন চন্দ্রকান্ত দেসাই এনজি স্টুডিওজ, কারজাতে শনিবার ওয়াদা পুনর্নির্মাণ করছেন।  নীতা লুলা চলচ্চিত্রটির জন্য পোশাক ডিজাইন করছেন।  ২০১৮ সালের অক্টোবরের শুরুতে প্রবীণ অভিনেত্রী পদ্মিনী কোলহাপুরী চলচ্চিত্রটির অভিনয়শিল্পী হিসেবে যুক্ত হন।

২০১৮ সালের ৩০ নভেম্বর আশুতোষ গোয়ারিকর এবং চলচ্চিত্রেএ অন্যান্য অভিনয়শিল্পীরা চলচ্চিত্রটির মূল চিত্রগ্রহণ শুরুর বিষয়টি টুইট করেন। চলচ্চিত্রটির একটি প্রমোশনাল পোস্টার মুক্তি দেওয়া হয় তখন।

সঙ্গীত 

অজয়-অতুল এই চলচ্চিত্রটির গানে সুর করেছেন। চলচ্চিত্রটির গান লিখেছেন জাভেদ আখতার।

মুক্তি 
চলচ্চিত্রটির প্রথম টিজার পোস্টার ১৫ মার্চ ২০১৮ তারিখে মুক্তি পায়। চলচ্চিত্রটি ২০১৯ সালের ৬ ডিসেম্বর মুক্তি পেয়েছে ।

তথ্যসূত্র 

২০১৯-এর চলচ্চিত্র
ভারতীয় ঐতিহাসিক নাট্য চলচ্চিত্র
২০১০-এর দশকের হিন্দি ভাষার চলচ্চিত্র
আফগানিস্তানের পটভূমিতে চলচ্চিত্র
ভারতীয় মারপিটধর্মী নাট্য চলচ্চিত্র
২০১৯-এ আন্তর্জাতিক ক্রিকেট

২০১৯ মৌসুমের আন্তর্জাতিক ক্রিকেট () খেলা ও প্রতিযোগিতাসমূহ মে, ২০১৯ থেকে সেপ্টেম্বর, ২০১৯ তারিখ পর্যন্ত চলবে। এ সময়কালে ইংল্যান্ড এবং ওয়েলসে ২০১৯ সালের ক্রিকেট বিশ্বকাপের সময়সূচী নির্ধারণ করা হয়েছে। প্রতিযোগিতাটি ৩০ মে, ২০১৯ তারিখ থেকে শুরু হবে। এছাড়াও, এ সময়ে ১১টি টেস্ট খেলা, ৮২টি একদিনের আন্তর্জাতিক (ওডিআই) ও ৬৭টি টুয়েন্টি২০ আন্তর্জাতিক (টুয়েন্টি২০আই) খেলা হবে। এ মৌসুমের শুরুতে টেস্ট ক্রিকেট র‍্যাঙ্কিংয়ে ভারত, ওডিআই র‍্যাঙ্কিংয়ে ইংল্যান্ড এবং টুয়েন্টি২০ র‍্যাঙ্কিংয়ে পাকিস্তান শীর্ষস্থান দখল করে আছে। মহিলাদের র‍্যাঙ্কিংয়ে অস্ট্রেলিয়া দল ডব্লিউওডিআই ও ডব্লিউটি২০আইয়ে শীর্ষস্থানে রয়েছে।

২০১৯-২১ আইসিসি বিশ্ব টেস্ট চ্যাম্পিয়নশীপের উদ্বোধনী আসর এ মৌসুম থেকে শুরু হবার কথা রয়েছে। ২০১৯ সালের ক্রিকেট বিশ্বকাপের প্রতিযোগিতার পর জুলাই, ২০১৯ তারিখে ভারত ও ওয়েস্ট ইন্ডিজের মধ্য দিয়ে টেস্ট প্রতিযোগিতার সূত্রপাত ঘটবে।

মৌসুমের সার-সংক্ষেপ

র‌্যাঙ্কিং 
মৌসুম শুরুর পূর্বে দলগুলোর র‌্যাঙ্কিং নিম্নরূপ ছিল:-

মে

আয়ারল্যান্ডে ইংল্যান্ড

২০১৯ আয়ারল্যান্ড ত্রি-দেশীয় সিরিজ

ইংল্যান্ডে পাকিস্তান

২০১৯ আইসিসি মহিলা বাছাইপর্ব আফ্রিকা

২০১৯ আইসিসি মহিলা বাছাইপর্ব ইএপি

দক্ষিণ আফ্রিকায় পাকিস্তান মহিলা দল

স্কটল্যান্ডে আফগানিস্তান

২০১৯ আইসিসি মহিলা বাছাইপর্ব আমেরিকাস

স্কটল্যান্ডে শ্রীলঙ্কা

আয়ারল্যান্ডে আফগানিস্তান

২০১৯ আইসিসি বিশ্ব টুয়েন্টি২০ আফ্রিকা বাছাইপর্ব

আয়ারল্যান্ডে ওয়েস্ট ইন্ডিজ মহিলা দল

২০১৯ ক্রিকেট বিশ্বকাপ

জুন

ইংল্যান্ডে ওয়েস্ট ইন্ডিজ মহিলা দল

২০১৯ আইসিসি টি২০ বিশ্বকাপ ইউরোপ বাছাইপর্ব

নেদারল্যান্ডসে জিম্বাবুয়ে

২০১৯ আইসিসি মহিলা বাছাইপর্ব ইউরোপ

জুলাই

আয়ারল্যান্ডে জিম্বাবুয়ে

ইংল্যান্ডে অস্ট্রেলিয়া মহিলা দল

শ্রীলঙ্কায় বাংলাদেশ

আগস্ট

ইংল্যান্ডে অস্ট্রেলিয়া

নেদারল্যান্ডসে সংযুক্ত আরব আমিরাত

ওয়েস্ট ইন্ডিজ ও মার্কিন যুক্তরাষ্ট্রে ভারত

শ্রীলঙ্কায় নিউজিল্যান্ড

২০১৯ আইসিসি মহিলা বিশ্ব টুয়েন্টি২০ বাছাইপর্ব

 ২০২০ টি২০ বিশ্বকাপ প্রতিযোগিতায় খেলবে।

তথ্যসূত্র

আরও দেখুন 
 ১৯১২ ত্রি-দেশীয় প্রতিযোগিতা
 ২০১৯ ক্রিকেট বিশ্বকাপ
 ২০১৯ আয়ারল্যান্ড ত্রি-দেশীয় সিরিজ
 ২০১৯ ইংল্যান্ড ক্রিকেট দলের আয়ারল্যান্ড সফর

২০১৯-এ ক্রিকেট
২০১৯-এ আন্তর্জাতিক ক্রিকেট প্রতিযোগিতা
বীর চন্দ্র মাণিক্য

মাণিক্য রাজবংশীয় মহারাজ বীর চন্দ্র মানিক্য ১৮৬২  থেকে ১৮৯৬ সাল পর্যন্ত ত্রিপুরার রাজা ছিলেন।

জীবনী 

মহারাজ বীর চন্দ্র মাণিক্য কে আধুনিক আগরতলা শহরের স্থপতি হিসাবে গণ্য করা হয়।   ১৮৬২ সালে বীরচন্দ্র মানিক্য আগরতলার নগরীকরণ শুরু করেন।  ১৮৭১ সালে তিনি আগরতলা পৌরসভা প্রতিষ্ঠা করেন।

১৮৯০ সালে তিনি ত্রিপুরায় প্রথম পশ্চিমা শিক্ষার প্রতিষ্ঠান উমাকান্ত একাডেমী প্রতিষ্ঠা করেন।  তিনি একজন উত্সাহী ফটোগ্রাফার ছিলেন।  তিনি ভারতের প্রথম রাজা যিনি তার প্রাসাদে বার্ষিক আলোকচিত্র প্রদর্শনীর আয়োজন করেন।

উত্তরাধিকার 
মহারাজ বীরচন্দ্র সুনীল গঙ্গোপাধ্যায় রচিত উপন্যাস প্রথম আলো'র প্রধান চরিত্রগুলির মধ্যে একজন ছিলেন।

আরো দেখুন 

 মাণিক্য রাজবংশ 
 ত্রিপুরা

তথ্যসূত্র

বহিঃসংযোগ 

 মানিক্য রাজবংশ - বংশবৃদ্ধি 
 ত্রিপুরা রাজ্য - কুইন্সল্যান্ড বিশ্ববিদ্যালয়

ত্রিপুরার রাজা
ত্রিপুরার ইতিহাস
আগরতলার ব্যক্তি
জল্পেশ মন্দির

জল্পেশ মন্দির পশ্চিমবঙ্গের জলপাইগুড়ির ময়নাগুড়ি থেকে ৭-৮ কিলোমিটার দূরে জরদা নদীর ধারে অবস্থিত। ভ্রামরী শক্তিপীঠের ভৈরব হলেন জল্পেশ। মন্দিরটি মনোরম স্থাপত্য শৈলীতে নির্মিত হয়েছিল।

শিব লিঙ্গ
এখানে শিবলিঙ্গ হল জল লিঙ্গ। অর্থাৎ শিবলিঙ্গ এখানে গর্তের মধ্যে থাকে। যাকে অনাদিও বলা হয়।

প্রতিষ্ঠা
১৫২৪ সালে কোচবিহারের মহারাজা নরনারায়ণের পিতা বিশ্ব সিংহ জল্পেশ মন্দিরের প্রতিষ্ঠাতা করেন। পরবর্তীকাল তিনি ১৫৬৩ সালে মন্দিরটি পুনর্নির্মাণ করেন। আবার ১০০ বছর পর রাজা প্রাণ নারায়ণ ১৬৬৩  খ্রিস্টাব্দে এই মন্দিরটি পুনর্নির্মাণ করেন। এরপর কোচবিহারের রাজা লক্ষ্মী নারায়নের রাজত্বকালে কোচ রাজবংশের  বশ্যতা অস্বীকার করার পর ১৬২১ খ্রিস্টাব্দে মহীদেব রায়কত তার স্বাধীনতা ঘোষণা করেন এবং  কোচরাজাকে শ্রদ্ধা নিবেদন করতে অস্বীকার করেন। এরপর থেকে  মন্দিরটি বৈকুণ্ঠপুরের রায়কতদের তত্ত্বাবধানে ছিল।
১৮৯৯ সালের ৩০ জানুয়ারি রাজা জগেন্দ্র দেব রায়কতের স্ত্রী রানী জগদেশ্বরী দেবী এর পুনপ্রতিষ্ঠা করেছিলেন।

উৎসব ও মেলা 
এই মন্দিরটির উদযাপিত প্রধান উৎসব হলো মহাশিবরাত্রি। জুলাই-আগস্ট মাসে ভগবান শিবের কাছে বিশেষ পূজা করার জন্য ফেব্রুয়ারি-আগস্ট মাসে শ্রাবণী মেলায় তীর্থযাত্রীরা আসে। সপ্তদশ শতকে মন্দির তৈরির পর থেকেই এখানে শিব রাত্রিতে বিখ্যাত মেলার সূচনা। সেই দিক থেকে মেলাটি গোটা রাজ্যেরই প্রাচীন মেলাগুলির অন্যতম। মেলাতে কয়েক লক্ষ লোকের সমাগম হয়।  ডুয়ার্স যখন ভুটানের অংশ ছিল, তখন ময়নাগুড়িকে কেন্দ্র করেই পাহাড় ও সমতলের ব্যবসা হত। ফলে এই মেলার বাণিজ্যিক গুরুত্ব ছিল অসীম। ভারতবর্ষের স্বাধীনতা হওয়ার আগে,এখানে  হাতি বিক্রি হত। নেপাল, ভুটান, বাংলাদেশ এবং অন্যান্য নিকটবর্তী রাজ্যের লোকেরা এখানে মেলায় আসে।

তথ্যসূত্র

বহিঃসংযোগ 

বাংলার মন্দির স্থাপত্য
পশ্চিমবঙ্গের হিন্দু মন্দির
শিব মন্দির
পশ্চিমবঙ্গের সংস্কৃতি
জলপাইগুড়ি জেলার হিন্দু মন্দির
১৬শ শতাব্দীর হিন্দু মন্দির
শমশেরা

শমশেরা হলো ২০২২ সালে মুক্তিপ্রাপ্ত রণবীর কাপুর , সঞ্জয় দত্ত ও বাণী কাপুর অভিনীত একটি হিন্দি চলচ্চিত্র, যেটি আদিত্য চোপড়ার যশ রাজ ফিল্মসের ব্যানারে নির্মিত ও করণ মালহোত্রা কর্তৃক পরিচালিত। চলচ্চিত্রটি একদল ডাকাতের কাহিনি, যারা ব্রিটিশদের বিরুদ্ধে সশস্ত্র সংগ্রামে লিপ্ত হয়েছিল। রণবীর কাপুর চলচ্চিত্রটিতে দ্বৈত চরিত্রে অভিনয় করেছেন। বাণী কাপুর চলচ্চিত্রটিতে কত্থক নৃত্যশিল্পীর ভূমিকায় অভিনয় করেছেন। চলচ্চিত্রটির মুখ্য চিত্রগ্রহণ ২০১৮ সালের পহেলা ডিসেম্বর শুরু হয়। চলচ্চিত্রটি ২০২২ সালের ২২ জুলাই-এ মুক্তি পায়।

অভিনয়ে 

 রণবীর কাপুর - শমশেরা সিং / নাগেশেরা সিং 
 সঞ্জয় দত্ত - দারোগা শুধ সিং / আশুবীর সাক্সেনা 
 বাণী কাপুর - ললিতা কাপুর 
 রনিত রায় - রাজনিক কাপুর 
 শরৎ সাক্সেনা
 সৌরভ শুক্লা 
 আহনা কুমরা 
 পিতোবাশ
 ত্রিধা চৌধুরী 
 কিয়ারা আডবাণী - প্রথম গানে বিশেষ উপস্থিতি
 কৃতি স্যানন - দ্বিতীয় গানে বিশেষ উপস্থিতি 
 সারা আলি খান - তৃতীয় গানে বিশেষ উপস্থিতি

নির্মাণ 
২০১৮ সালের ৬ মে চলচ্চিত্রটিতে রণবীর কাপুরের অভিনয়ের খবর প্রকাশিত হয়। সঞ্জয় দত্ত চলচ্চিত্রটিতে প্রধান খলনায়ক হিসেবে অভিনত করবেন এবং চলচ্চিত্রটির সাথে তাঁর যুক্ত থাকার খবর ২০১৮ সালের ১০ মে প্রকাশিত হয়। এর চারদিন পর বাণী কাপুরের চলচ্চিত্রটিতে অভিনয়ের খবর প্রকাশিত হয়। ২০১৮ সালের ৪ ডিসেম্বরে, চিত্রগ্রহণ শুরু হওয়ার কয়েকদিন পরে রনিত রায় টুইটারে চলচ্চিত্রটিতে তাঁর অভিনয়ের খবর নিশ্চিত করেন।

২০১৮ সালের ১ ডিসেম্বরে চলচ্চিত্রটি মুখ্য চিত্রগ্রহণ শুরু হয়। ২০১৯ সালের মাঝামাঝি সময়ে চলচ্চিত্রটিত চিত্রগ্রহণ শেষ হবে বলে ধারণা করা হচ্ছে।  চলচ্চিত্রটির জন্য একটি বিশাল দুর্গ গড়ে ওঠে গোরেগাঁও ফিল্ম সিটিতে যেটির জন্য দুই মাসের প্রস্তুতি এবং প্রায় ৩০০ জন শ্রমিকের দরকার পড়েছিল।  চলচ্চিত্রের জন্য কত্থক নাচ শিখেছেন বাণী কাপুর।

মুক্তি 
২০২২ সালের ২২ জুলাইতে চলচ্চিত্রটি প্রেক্ষাগৃহে মুক্তি পায়।

তথ্যসূত্র 

ভারতীয় চলচ্চিত্র
হিন্দি ভাষার চলচ্চিত্র
২০২২-এর চলচ্চিত্র
ব্রিটিশ রাজের পটভূমিতে চলচ্চিত্র
২০২০-এর দশকের হিন্দি ভাষার চলচ্চিত্র
ভারতীয় ঐতিহাসিক অ্যাকশন চলচ্চিত্র
কোভিড-১৯ মহামারীর কারণে স্থগিত চলচ্চিত্র প্রযোজনা
যশ রাজ ফিল্মসের চলচ্চিত্র
ভারতে ধর্মীয় বিতর্ক
ফুলতলা রেলওয়ে স্টেশন

ফুলতলা রেলওয়ে স্টেশন খুলনা জেলার ফুলতলা উপজেলায় অবস্থিত একটি রেলওয়ে জংশন। এই স্টেশনটি খুলনা-মংলা বন্দর রেলপথের শুরু স্থল।

ইতিহাস
ব্রিটিশ রাজের সময়, এটি মূলত ইস্টার্ন বেঙ্গল রেলওয়ের (পূর্ববাংলা রেলওয়ে) অংশ ছিল।

তথ্যসূত্র

খুলনা জেলার রেলওয়ে স্টেশন
খুলনার পরিবহন
জাতীয় সড়ক ১০ (ভারত)

জাতীয় সড়ক ১০ ( এনএইচ ১০) উত্তর পূর্ব ভারতে একটি জাতীয় মহাসড়ক যা শিলিগুড়িকে গ্যাংটকের সাথে সংযুক্ত করে। এটি ভারতের পশ্চিমবঙ্গ ও সিকিম রাজ্যের মধ্য দিয়ে অতিক্রম  করেছে।

যাত্রাপথ
জাতীয় সড়কটি শিলিগুড়ি শহরের পশ্চিম শহরতলিতে জাতীয় সড়ক ২৭ থেকে শুরু হয়। এরপর সড়কটি শিলিগুড়ি শহরের উত্তর অংশ দিয়ে উত্তর দিকে অগ্রসর হয়। জাতীয় সড়কটি মহানন্দা জাতীয় উদ্যান অতিক্রম করে সেভকে পৌঁছায়। সেভক এলাকার থেকে সড়কটি তিস্তা নদীর পাশ দিয়ে পাহাড়ের মধ্য দিয়ে অগ্রসর হয়। সড়কপথটি কালিম্পং শহরটি অতিক্রম করে সিকিম রাজ্যে প্রবেশ করে। এরপর সিকিম রাজ্যের রাজধানী গ্যাংটক শহরে শেষ হয়।

জাতীয় সড়ক ১০-এর থেকে উৎপন্ন জাতীয় সড়ক

আরো দেখুন 

 সংখ্যা অনুযায়ী ভারতের জাতীয় মহাসড়কের তালিকা
 জাতীয় সড়ক উন্নয়ন প্রকল্প

তথ্যসূত্র

বহিঃসংযোগ 
 এনএইচ 10 উপর OpenStreetMap 

ভারতের জাতীয় সড়ক
পশ্চিমবঙ্গের জাতীয় সড়ক
শিলিগুড়ির পরিবহন
সিকিমের জাতীয় সড়ক